《滟滪石》
宋代·王恕

高峰缥缈白云屯，云气冥濛书欲昏。江带蜀山奔楚峡，天留巨石捍夔门。

蛟龙窟穴根无极，象马分明水有痕。劫火几回然又熄，瞿塘依旧一卷尊。

作者简介：王恕，字道原（《舆地纪胜》卷五七）。孝宗乾道六年（一一七○）知瑞安（清乾隆《瑞安县志》卷四）。淳熙十五年（一一八八），为郴州通判（明万历《郴州志》卷二）。今录诗二首。